title: 2001/937/EZ, EZUČ, Euratom: Odluka Komisije od 5. prosinca 2001. o izmjeni njezinog Poslovnika (priopćena pod brojem dokumenta C(2001) 3714)

text:
               01/Sv. 002

               HR

               Službeni list Europske unije

               135

         32001D0937

               L 345/94

               SLUŽBENI LIST EUROPSKE UNIJE

               05.12.2001.

      ODLUKA KOMISIJE

   od 5. prosinca 2001.
   o izmjeni njezinog Poslovnika
   (priopćena pod brojem dokumenta C(2001) 3714)
   (2001/937/EZ, EZUČ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice, a posebno njegov članak 218. stavak 2.,
   uzimajući u obzir Ugovor o osnivanju Europske zajednice za ugljen i čelik, a posebno njegov članak 16.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 131.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   ODLUČILA JE:
   Članak 1.
   Detaljna pravila o primjeni Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (1), iz Priloga ove Odluke, prilaže se Poslovniku Komisije.
   Članak 2.
   Odluka Komisije 94/90/EZUČ, EZ, Euratom (2) stavlja se izvan snage.
   Članak 3.
   Ova Uredba stupa na snagu na dan objave u Službenom listu Europskih zajednica.

      Sastavljeno u Bruxellesu 5. prosinca 2001.

            Za Komisiju

            Predsjednik

         Romano PRODI

      (1)  SL L 145, 31.5.2001., str. 43.

      (2)  SL L 46, 18.2.1994., str. 58.
   PRILOG

      Detaljna pravila o primjeni Uredbe (EZ) br. 1049/2001 Europskog parlamenta i Vijeća o javnom pristupu dokumentima Europskog parlamenta, Vijeća i Komisije
      budući da:

                  (1)

                  U skladu s člankom 255. stavkom 2. Ugovora o osnivanju Europskih zajednica, Europski parlament i Vijeće donijeli su Uredbu (EZ) br. 1049/2001 o javnoj dostupnosti dokumenata Europskog parlamenta, Vijeća i Komisije (1).

                  (2)

                  U skladu s člankom 255. stavkom 3. Ugovora, članak 18. Uredbe koji utvrđuju opća načela i ograničenja pri ostvarivanju prava pristupa dokumentima propisuje da svaka institucija mora prilagoditi svoj poslovnik s tom Uredbom,

      Članak 1.
      Korisnici
      Državljani Unije i fizičke ili pravne osobe s boravištem ili sjedištem u državi članici imaju pravo pristupa dokumentima Komisije prema članku 255. stavku 1. Ugovora i članku 2. stavku 1. Uredbe (EZ) br. 1049/2001 u skladu s ovim detaljnim pravilima. To se pravo pristupa odnosi na dokumente Komisije, tj. dokumente koje je Komisija sastavila ili primila te ih posjeduje.
      U skladu s člankom 2. stavka 2. Uredbe (EZ) br. 1049/2001 građani trećih zemalja koji nemaju boravište u državi članici i pravne osobe koje nemaju sjedište u nekoj državi članici imaju pravo pristupa dokumentima Komisije pod jednakim uvjetima kao korisnici iz članka 255. stavka 1. Ugovora.
      Međutim, u skladu s člankom 195. stavkom 1. Ugovora, oni nemaju mogućnost ulaganja pritužbe Europskom ombudsmanu. No, ako im Komisija nakon potvrdnoga zahtjeva u cijelosti ili djelomično uskrati pristup dokumentu, mogu podnijeti tužbu Prvostupanjskom sudu Europskih zajednica u skladu s člankom 230. četvrtim stavkom Ugovora.
      Članak 2.
      Zahtjevi za pristup
      Svi zahtjevi za pristup dokumentu šalju se poštom, faksom ili elektroničkom poštom Glavnom tajništvu Komisije ili nadležnoj glavnoj upravi ili upravi. Adrese na koje se zahtjevi šalju objavljuju se u popisu iz članka 8. ovih pravila.
      Komisija odgovara na početne i potvrdne zahtjeve za pristup u roku od petnaest radnih dana od dana upisa zahtjeva u registar. U slučaju složenih ili opsežnih zahtjeva rok se može produljiti za petnaest radnih dana. Za svako produljenje roka potrebno je navesti razloge i o tome prethodno izvijestiti podnositelja zahtjeva.
      Ako je zahtjev nepotpun u smislu članka 6. stavka 2. Uredbe (EZ) br. 1049/2001, Komisija poziva podnositelja zahtjeva da pruži dodatne informacije pomoću kojih je moguće potražiti dokumente; rok za odgovor počinje teći kada Komisija zaprimi te informacije.
      U svakoj, čak i samo djelomično, negativnoj odluci navodi se razlog odbijanja koji se temelji na jednoj od iznimaka navedenih u članku 4. Uredbe (EZ) br. 1049/2001, a podnositelja zahtjeva se obavještava o pravnim lijekovima koji su mu na raspolaganju.
      Članak 3.
      Obrada početnih zahtjeva
      Ne dovodeći u pitanje članak 9. ovog Pravilnika, podnositelju zahtjeva se odmah po upisu zahtjeva u registar šalje potvrda o primitku, osim kada se odgovor može poslati povratnom poštom.
      Potvrda o primitku i odgovor se šalju u pisanom obliku, a ako je to primjereno elektroničkim putem.
      Glavni direktor ili voditelj nadležne uprave, ili direktor imenovan u tu svrhu u Glavnome tajništvu, ili direktor imenovan u OLAF-u, ako se zahtjev odnosi na dokumente o aktivnostima OLAF-a iz članka 2. stavaka 1. i 2. Odluke Komisije 1999/352/EZ, EZUČ, Euratom (2) o osnivanju OLAF-a, ili član osoblja imenovan u tu svrhu, izvješćuje podnositelja zahtjeva o odgovoru na njegov zahtjev.
      U svakom, čak i djelomično negativnom odgovoru, podnositelja zahtjeva se izvješćuje o njegovom pravu da u roku od petnaest radnih dana od primitka odgovora podnese potvrdni zahtjev glavnom tajniku Komisije ili direktoru OLAF-a, ako se potvrdni zahtjev odnosi na dokumente o aktivnostima OLAF-a iz članaka 2. stavaka 1. i 2. Odluke 1999/352/EZ, EZUČ, Euratom.
      Članak 4.
      Obrada potvrdnih zahtjeva
      U skladu s člankom 14. Poslovnika Komisije nadležnost odlučivanja o potvrdnim zahtjevima prenesena je na glavnog tajnika. Međutim, ako se potvrdni zahtjev odnosi na dokumente o aktivnostima OLAF-a iz članka 2. stavaka 1. i 2. Odluke 1999/352/EZ, EZUČ, Euratom, nadležnost odlučivanja prenesena je na direktora OLAF-a.
      Glavna uprava ili uprava pomažu Glavnom tajništvu u pripremanju odluka.
      Odluke donosi glavni tajnik ili direktor OLAF-a u suglasnosti s pravnom službom.
      Podnositelja zahtjeva se o odluci obavještava u pisanom obliku, a ako je to primjereno elektroničkim putem te ga se obavještava o njegovom pravu na podnošenje tužbe Prvostupanjskom sudu ili ulaganje pritužbe kod Europskog ombudsmana.
      Članak 5.
      Savjetovanje
      1.   Ako Komisija primi zahtjev za pristup dokumentu koji posjeduje, ali koji potječe od treće stranke, glavna uprava ili uprava koja dokument posjeduje provjerava vrijedi li za isti neka od iznimaka iz članka 4. Uredbe (EZ) br. 1049/2001. Ako za zatraženi dokument vrijede sigurnosna pravila Komisije, primjenjuje se članak 6. ovog Pravilnika.
      2.   Ako glavna uprava ili uprava koja posjeduje dokument nakon provjere smatra kako podnositelju zahtjeva treba odbiti pristup u okviru neke od iznimki iz članka 4. Uredbe (EZ) br. 1049/2001, negativan odgovor šalje se podnositelju zahtjeva bez savjetovanja s autorom koji je treća stranka.
      3.   Opća uprava ili služba koja posjeduje dokument odobrava zahtjev bez savjetovanja s autorom, koji je treća stranka, ako:

                  (a)

                  je zahtijevani dokument već bio obznanjen od strane autora ili na temelju Uredbe ili drugih propisa;

                  (b)

                  obznanjivanje ili djelomično obznanjivanje sadržaja dokumenta ne bi bitno utjecalo na neki od interesa iz članka 4. Uredbe (EZ) br. 1049/2001.

            4.   U svim ostalim slučajevima treba se savjetovati s autorom koji je treća stranka. Posebno će se, ako se zahtjev za pristup odnosi na dokument koji potječe iz države članice, glavna uprava ili uprava koja posjeduje dokument savjetovati s tijelom matične države ako je:

                  (a)

                  dokument poslan Komisiji prije datuma stupanja na snagu Uredbe (EZ) br. 1049/2001;

                  (b)

                  država članica zamolila Komisiju da ne otkriva dokument bez njene prethodne suglasnosti, u skladu s člankom 4. stavkom 5. Uredbe (EZ) br. 1049/2001.

            5.   Autor koji je treća stranka i s kojim se je savjetovalo, dobiva rok od najmanje pet radnih dana za odgovor koji mora omogućavati Komisiji poštivanje njenih rokova za odgovor. Ako odgovor ne stigne u utvrđenom razdoblju ili ako treću stranku nije moguće pronaći ili identificirati, Komisija u skladu s pravilima odlučuje o iznimkama u članku 4. Uredbe (EZ) br. 1049/2001 uzimajući u obzir opravdane interese treće stranke na temelju informacija kojima raspolaže.
      6.   Ako Komisija namjerava odobriti pristup dokumentu protivno jasno izraženom mišljenju autora, ona u roku od deset radnih dana izvješćuje autora o svojoj namjeri da otkrije dokument i upozorava ga na pravne lijekove pomoću kojih se može suprotstaviti otkrivanju.
      7.   Ako država članica primi zahtjev za pristup dokumentu koji potječe od Komisije, ona može zatražiti savjet od Glavnog tajništva koje je odgovorno za odlučivanje glavne uprave ili uprave nadležne za dokument u okviru Komisije. Opća uprava ili služba nadležna za izdavanje dokumenta odgovara na zahtjev nakon savjetovanja s Glavnim tajništvom.
      Članak 6.
      Obrada zahtjeva za pristup povjerljivim dokumentima
      Ako se zahtjev za pristup odnosi na dokument osjetljive prirode u smislu članka 9. stavka 1. Uredbe (EZ) br. 1049/2001 ili na drugi dokument na koji se primjenjuju sigurnosna pravila Komisije, takve dokumente obrađuju dužnosnici koji su ovlašteni upoznati se sa sadržajem istih.
      Na temelju iznimaka navedenih u članku 4. Uredbe (EZ) br. 1049/2001 navode se razlozi za svaku odluku kojom se odbija pristup svim ili nekim povjerljivim dokumentima. Ako se pokaže kako se pristup dokumentu ne može odbiti na temelju tih iznimaka, službenik koji obrađuje zahtjev osigurava ukidanje tajnosti dokumenta prije nego li se isti pošalje podnositelju zahtjeva.
      Za odobrenje pristupa dokumentu osjetljive prirode zahtijeva se suglasnost matičnoga tijela.
      Članak 7.
      Ostvarivanje prava na pristup
      Dokumenti se šalju poštom, faksom ili elektroničkom poštom, ovisno o zahtjevu. Ako su dokumenti opsežni ili zahtjevni za obradu, podnositelja zahtjeva se može pozvati da ih pregleda na licu mjesta. Takav je pregled besplatan.
      Ako je dokument objavljen, odgovor se sastoji od navoda objave i/ili mjesta na kojem je dokument dostupan te, po potrebi, podataka o njegovoj internetskoj adresi na stranici EUROPA.
      Ako su zahtijevani dokumenti veći od dvadeset stranica, podnositelju zahtjeva može se zaračunati naknada od 0,10 eura po stranici i troškovi dostave. Pristojbe za ostale medije utvrđuju se od slučaja do slučaja, ali ne smiju premašiti razumni iznos.
      Članak 8.
      Mjere za olakšavanje pristupa dokumentima
      1.   Opseg registra iz članka 11. Uredbe (EZ) br. 1049/2001 postupno se povećava. Obavijesti o tome nalaze se na početnoj stranici EUROPA.
      Registar sadrži naslov dokumenta (na jezicima na kojima je dostupan), njegov serijski broj i ostale korisne navode, podatak o autoru i datum nastanka ili usvajanja.
      Stranica za pomoć (na svim službenim jezicima) izvješćuje javnost o načinima dobivanja dokumenta. Ako je dokument objavljen, navodi se poveznica do cjelovitog teksta.
      2.   Komisija sastavlja praktični priručnik za informiranje javnosti o njezinim pravima na temelju Uredbe (EZ) br. 1049/2001. Priručnik je dostupan na svim službenim jezicima na internetskoj stranici EUROPA i u obliku knjižice.
      Članak 9.
      Dokumenti izravno dostupni javnosti
      1.   Ovaj se članak primjenjuje samo na dokumente koji su sastavljeni ili primljeni nakon datuma stupanja na snagu Uredbe (EZ) br. 1049/2001.
      2.   Sljedeći se dokumenti automatski daju podnositelju zahtjeva i, koliko je to moguće, neposredno su dostupni elektroničkim sredstvima:

                  (a)

                  dnevni red sastanaka Komisije;

                  (b)

                  obični zapisnici sastanaka Komisije, nakon odobrenja;

                  (c)

                  dokumenti koje je Komisija usvojila i odlučila objaviti u Službenom listu Europskih zajednica;

                  (d)

                  dokumenti koji potječu od trećih stanaka i koje je njihov autor već obznanio ili ih pristaje obznaniti;

                  (e)

                  dokumenti koji su obznanjeni na temelju prijašnjeg zahtjeva.

            3.   Ako je jasno da se na njih ne odnosi niti jedna od iznimki iz članka 4. Uredbe (EZ) br. 1049/2001, sljedeće se dokumente može učiniti dostupnima, koliko je to moguće elektroničkim sredstvima, pod uvjetom da ne odražavaju ničija mišljenja ni pojedinačna stajališta:

                  (a)

                  nakon usvajanja prijedloga pravnoga akta Vijeća ili Europskog parlamenta i Vijeća, pripremni dokumenti za taj prijedlog, koji su predloženi kolegiju tijekom procesa usvajanja;

                  (b)

                  nakon što Komisija na temelju dodijeljenih izvršnih ovlasti usvoji pravni akt, pripremni dokumenti za taj akt, koji su predloženi kolegiju tijekom procesa usvajanja;

                  (c)

                  nakon što Komisija u okviru svoje nadležnosti usvoji akt ili obavijest, izvješće ili radni dokument, pripremni dokumenti za taj akt koji su predloženi kolegiju tijekom postupka usvajanja.

            Članak 10.
      Unutarnja organizacija
      Glavni direktori i voditelji uprava ovlašteni su odlučivati o poduzimanju radnji pri obradi početnih zahtjeva. U tu svrhu određuju dužnosnika koji obrađuje zahtjeve za pristup i usklađuje odgovor svoje opće uprave ili službe.
      Odgovori na početne zahtjeve šalju se na uvid Glavnom tajništvu.
      Potvrdni zahtjevi se šalju na uvid glavnoj upravi ili upravi koja je obrađivala početni zahtjev.
      Glavno tajništvo osigurava usklađenost i ujednačenu provedbu ovog Pravilnika u glavnim upravama i upravama Komisije. U tu svrhu daje sve potrebne savjete i smjernice.

      (1)  SL L 145, 31.5.2001., str. 43.

      (2)  SL L 136, 31.5.1999., str. 20.


2013/627/EU: Odluka Europskog parlamenta od 17. travnja 2013. o zaključenju poslovnih knjiga zajedničkog poduzeća SESAR za financijsku godinu 2011.


title: Odluka (EU) 2017/1743 Europskog parlamenta od 27. travnja 2017. o zaključenju poslovnih knjiga Zajedničkog poduzeća za inicijativu za inovativne lijekove 2 za financijsku godinu 2015.

text:
               29.9.2017

               HR

               Službeni list Europske unije

               L 252/360

         ODLUKA (EU) 2017/1743 EUROPSKOG PARLAMENTA
   od 27. travnja 2017.
   o zaključenju poslovnih knjiga Zajedničkog poduzeća za inicijativu za inovativne lijekove 2 za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća za inicijativu za inovativne lijekove 2 za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća za inicijativu za inovativne lijekove za financijsku godinu 2015. s odgovorima Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zajedničko poduzeće treba dobiti za izvršenje proračuna za financijsku godinu 2015. (05875/2017 – C8-0089/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EU) br. 557/2014 od 6. svibnja 2014. o osnivanju zajedničkog poduzeća za inicijativu za inovativne lijekove 2 (4), a posebno njezin članak 12.,

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (5),

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0083/2017),

               1.

               odobrava zaključenje poslovnih knjiga Zajedničkog poduzeća za inicijativu za inovativne lijekove 2 za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća za inicijativu za inovativne lijekove 2, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 473, 16.12.2016., str. 57.

      (2)  SL C 473, 16.12.2016., str. 58.

      (3)  SL L 298, 26.10.2012., str. 1.

      (4)  SL L 169, 7.6.2014., str. 54.

      (5)  SL L 38, 7.2.2014., str. 2.


title: Odluka Europskog parlamenta (EU) 2016/1482 od 28. travnja 2016. o razrješnici za izvršenje općeg proračuna Europske unije za financijsku godinu 2014., dio IX. – Europski nadzornik za zaštitu podataka

text:
               14.9.2016

               HR

               Službeni list Europske unije

               L 246/160

         ODLUKA EUROPSKOG PARLAMENTA (EU) 2016/1482
   od 28. travnja 2016.
   o razrješnici za izvršenje općeg proračuna Europske unije za financijsku godinu 2014., dio IX. – Europski nadzornik za zaštitu podataka
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2014. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2014. (COM(2015) 377 – C8-0207/2015) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2014., s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i stavljanju izvan snage Uredbe Vijeća (EZ, Euratom) br. 1605/2002 (5), a posebno njezine članke 55., 99., 164., 165. i 166.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0109/2016),

               1.

               daje razrješnicu Europskom nadzorniku za zaštitu podataka za izvršenje proračuna za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Europskom nadzorniku za zaštitu podataka, Europskom vijeću, Vijeću, Komisiji, Sudu Europske unije, Revizorskom sudu, Europskom ombudsmanu i Europskoj službi za vanjsko djelovanje te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 51, 20.2.2014.

      (2)  SL C 377, 13.11.2015., str. 1.

      (3)  SL C 373, 10.11.2015., str. 1.

      (4)  SL C 377, 13.11.2015., str. 146.

      (5)  SL L 298, 26.10.2012., str. 1.


title: 2014/605/EU: Odluka Europskog parlamenta od 3. travnja 2014. o razrješnici za izvršenje proračuna Europske agencije za sigurnost i zdravlje na radu za financijsku godinu 2012.

text:
               5.9.2014

               HR

               Službeni list Europske unije

               L 266/272

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europske agencije za sigurnost i zdravlje na radu za financijsku godinu 2012.
   (2014/605/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske agencije za sigurnost i zdravlje na radu za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske agencije za sigurnost i zdravlje na radu za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (4), a posebice njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A7-0193/2014),

               1.

               daje razrješnicu direktoru Europske agencije za sigurnost i zdravlje na radu za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europske agencije za sigurnost i zdravlje na radu, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 275.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 216, 20.8.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 98/704/Euratom: Odluka Vijeća od 22. lipnja 1998. o produljenju trajanja Sporazuma između Europske zajednice za atomsku energiju, Vlade Japana, Vlade Ruske Federacije i Vlade Sjedinjenih Američkih Država o suradnji u aktivnostima tehničkog projektiranja (EDA) za Međunarodni termonuklearni eksperimentalni reaktor (ITER)

text:
               11/Sv. 126

               HR

               Službeni list Europske unije

               93

         31998D0704

               L 335/61

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 1998.
   o produljenju trajanja Sporazuma između Europske zajednice za atomsku energiju, Vlade Japana, Vlade Ruske Federacije i Vlade Sjedinjenih Američkih Država o suradnji u aktivnostima tehničkog projektiranja (EDA) za Međunarodni termonuklearni eksperimentalni reaktor (ITER)
   (98/704/Euratom)
   VIJEĆE EUROPSKIH UNIJA,
   uzimajući u obzir Ugovor o osnivanju Europske zajednice za atomsku energiju, a posebno drugi stavak njegova članka 101.,
   uzimajući u obzir nacrt odluke koji je podnijela Komisija,
   budući da je Komisija, u skladu s Direktivom Vijeća od 8. travnja 1998., vodila pregovore o produljenju Sporazuma između Europske zajednice za atomsku energiju, Vlade Japana, Vlade Ruske Federacije i Vlade Sjedinjenih Američkih Država o suradnji u aktivnostima tehničkog projektiranja (EDA) za Međunarodni termonuklearni eksperimentalni reaktor (ITER) („Sporazum ITER EDA”);
   budući da produljenje trajanja Sporazuma ITER EDA treba odobriti,
   ODLUČILO JE:
   Jedini članak
   Ovim Komisija, za i u ime Zajednice, odobrava produljenje trajanja Sporazuma između Europske zajednice za atomsku energiju, Vlade Japana, Vlade Ruske Federacije i Vlade Sjedinjenih Američkih Država o suradnji u aktivnostima tehničkog projektiranja za Međunarodni termonuklearni eksperimentalni reaktor.
   Tekst Izmjene kojom se produljuje Sporazum ITER EDA priložen je ovoj Odluci, zajedno s tekstom Dogovora o produljenju trajanja Sporazuma ITER EDA.

      Sastavljeno u Luxembourgu 22. lipnja 1998.

            Za Vijeće

            Predsjednik

         J. BATTLE

   PRILOG

      IZMJENA KOJOM SE PRODULJUJE SPORAZUM ITER EDA
      Izmjena kojim se produljuje Sporazum ITER EDA između Europske zajednice za atomsku energiju, Vlade Japana, Vlade Ruske Federacije i Vlade Sjedinjenih Američkih Država o suradnji u aktivnostima tehničkog projektiranja za Međunarodni termonuklearni eksperimentalni reaktor
      EUROPSKA ZAJEDNICA ZA ATOMSKU ENERGIJU, VLADA JAPANA, VLADA RUSKE FEDERACIJE I VLADA SJEDINJENIH AMERIČKIH DRŽAVA („stranke”),
      UZIMAJUĆI U OBZIR Sporazum između stranaka o suradnji u aktivnostima tehničkog projektiranja (EDA) za Međunarodni termonuklearni eksperimentalni reaktor (ITER), sklopljen 21. srpnja 1992. („Sporazum”), i Protokol 2. uz Sporazum sklopljen 21. ožujka 1994.,
      PRIMJEĆUJUĆI postignuti napredak i dane prijedloge o pristupima daljnjoj zajedničkoj provedbi, sve u okviru Sporazuma,
      ŽELEĆI nastaviti zajedničko djelovanje u okviru Sporazuma kako bi omogućili buduće odluke o izgradnji i radu ITER-a u skladu s člankom 1. Sporazuma, i
      DJELUJUĆI u skladu s člankom 22. i člankom 25. stavkom 2. Sporazuma,
      SPORAZUMJELE SU SE izmijeniti Sporazum na sljedeći način:
      Zamijeniti riječi „šest godina” u članku 25. stavku 1. riječima „devet godina”.
      Ova Izmjena stupa na snagu od potpisivanja stranaka.

                           Datum

                           Za Europsku zajednicu za atomsku energiju

                        30. lipnja 1998.

                           Za Vladu Japana

                        14. srpnja 1998.

                           Za Vladu Ruske Federacije

                        16. lipnja 1998.

                           Za Vladu Sjedinjenih Američkih Država
                            (1)

      Dogovori za produljenje trajanja Sporazuma ITER EDA

   I.   OPSEG ZAJEDNIČKIH TEHNIČKIH AKTIVNOSTI

               1.

               Posebne aktivnosti s obzirom na lokaciju(-e):

                           —

                           posebne prilagodbe nacrta s obzirom na lokaciju i procjena njihovih troškova,

                           —

                           sigurnosne analize i tehnička potpora za pripremu zahtjeva za dozvolu.

               2.

               Projektiranje, uključujući šire opcije s procjenama njihovih troškova, testiranje prototipova i istraživanje i razvoj, uključujući fizikalne studije.

               3.

               Priprema dokumentacije za buduće nabave koja uključuje rezultate gore navedenih točaka 1. i 2.

         II.   OSTALE POTPORNE AKTIVNOSTI
   Stranke će također:

               1.

               razvijati prijedloge i sve potrebne dodatne informacije za potpunu izvedbu ITER-a, uključujući nacrt sporazuma za izgradnju i rad i povezani nacrt provedbenih dogovora, kao i informacije o mogućem učinku širih koncepata na razvojni put prema tehnologiji energije fuzije;

               2.

               prilagoditi strukture i načine rada zajedničkih središnjih timova (JCT) i domaćih timova (HT) kako bi se uspješno pokrenula buduća izgradnja, ako i kada se tako odluči;

               3.

               pri kraju druge godine, zajednički pregledati zajedničke tehničke aktivnosti iz gornje točke I., na primjer pripreme dozvola, procjene troškova, organizacijski razvoj, pripreme za izgradnju i unutarnje situacije te zatim pripremiti zajedničku ocjenu na raspolaganju svakoj stranci.

         III.   POTPORA STRANAKA ZAJEDNIČKIM AKTIVNOSTIMA

               1.

                  Posebne aktivnosti s obzirom na lokaciju(-e)

               Svaka stranka bit će zainteresirana i uključiti se u rad u vezi sa svim dostavljenim lokacijskim značajkama. Rad će se stoga izvoditi zajednički i shodno tome njime će se upravljati u okviru EDA-a pod nadležnošću direktora ITER-a, s iznimkom pripreme potrebne dokumentacije na jeziku i u obliku koji zahtijeva stranka/zemlja domaćin, koji će pripremiti domaći izvorni govornici.
               Zainteresirane stranke će:

                           —

                           do 14. sastanka Vijeća ITER-a (IC-14, srpanj 1998.) dostaviti lokacijske značajke u skladu s lokacijskim zahtjevima i pretpostavkama lokacijskog nacrta,

                           —

                           omogućiti pravovremeni neformalni dijalog s izdavateljima dozvola u svrhu pripreme zahtjeva za dozvole za izgradnju i rad ITER-a.

                     Direktor i voditelji dotičnog domaćeg tima (HT) započet će neformalne konzultacije tako da se u svjetlu lokacijskih značajki koje dostave zainteresirane stranke, zadaci iz točke I., podtočke 1, mogu pojaviti u programu rada koji treba iznijeti pred IC-14 u okviru odgovarajućeg sastanka upravljačkog savjetodavnog odbora (MAC).
               Prilagodbe nacrta izvršit će se s propisnim naglaskom na kontrolu procjene troškova projekta.

               2.

                  Opća potpora

               Stranke će:

                           —

                           održavati zajednički središnji tim (JCT) i izvršavati dodijeljene zadatke,

                           —

                           osiguravati dobrovoljni doprinos u različitim područjima, uključujući učvršćivanje znanstvenih temelja iz točke I., podtočke 2, na primjer korištenjem postojećih dobrovoljnih programa,

                           —

                           nastaviti osiguravati zajedničke lokacije rada (JWS) i podupirati veću međupovezanost.

               3.

                  Procijenjena sredstva

               Procijenjena sredstva za planiran opseg rada iz točke I. (osim onih na koja se već obvezalo putem Sporazuma o zadacima) koja predlaže Direktor i podupire Vijeće ITER-a (zapis odluka IC-12 6.1.1., prilog 9.) su sljedeća:

                                       —

                                       osoblje JCT-a

                           oko 396 osoba godišnje

                                       —

                                       projektantske potrebe HT-a

                           oko 370 osoba godišnje

                                       —

                                       potpora CAD-a

                           1 za svaka 4 projektanta

                                       —

                                       zajednički fond

                           oko 2,5 milijuna USD godišnje

                                       —

                                       Tehnologija, razvoj i istraživanje

                           oko 175 kIUA (obračunska jedinica ITER-a).

                     Svaka stranka će pri ispunjenju svoje obveze u skladu s člankom 17. stavkom 1. Sporazuma uložiti najveće napore da osigura svoj dio sredstava (članci 12. i 14. Sporazuma).

         IV.   DOGOVORI NA SNAZI

               1.

               Ovi dogovori bit će na snazi za vrijeme produljenog razdoblja zajedno s prethodnim dogovorima koji su postignuti u vrijeme potpisivanja Sporazuma i Protokola 2., ako stranke u pisanom obliku ne odluče drukčije.

               2.

               Tekući dogovori koji u skladu s člankom 19. Sporazuma uključuju druge države, nastavit će biti na snazi.

               3.

               IAEA će nastaviti pružati olakšice i pomoć u skladu s člankom 20. Sporazuma.

         V.   ZAVRŠNI DOGOVOR
   Stranke će poduzeti zajedničke aktivnosti s općom namjerom omogućivanja učinkovitog početak moguće, buduće izgradnje ITER-a, i u tom pogledu prepoznaju važnost daljnjih pripremnih napora u svim odgovarajućim područjima.

      (1)  Uvjeti za odobrenje Vlade Sjedinjenih Američkih Država navedeni su u priloženoj izjavi:

      Sporazum o daljnjem sudjelovanju Sjedinjenih Američkih Država u procesu ustanovljenom Sporazumom između Europske zajednice za atomsku energiju, Vlade Japana, Vlade Ruske Federacije, i Vlade Sjedinjenih Američkih Država o suradnji u aktivnostima tehničkog projektiranja za Međunarodni termonuklearni eksperimentalni reaktor

   Vlada Sjedinjenih Američkih Država,
   prepoznajući da Europska zajednica za atomsku energiju, Vlada Japana i Vlada Ruske Federacije žele nastaviti suradnju u aktivnostima tehničkog projektiranja za Međunarodni termonuklearni eksperimentalni reaktor,
   želeći završiti aktivnosti u tijeku i pregovarati o novom sporazumu o međunarodnoj suradnji u znanosti o nuklearnoj fuziji,
   sporazumna je nastaviti sudjelovanje u procesu u tijeku ustanovljenom Sporazumom, na razdoblje trajanja od jedne godine od 22. srpnja 1998.
   Sudjelovanje u ovom procesu podložno je dostupnosti odgovarajućih sredstava i ne predstavlja obavezu da se uređaj izgradi.
   Sastavljeno u Beču 22. rujna 1998.

      Za Sjedinjene Američke Države


title: 98/258/EZ: Odluka Vijeća od 16. ožujka 1998. o sklapanju Sporazuma između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla

text:
               03/Sv. 012

               HR

               Službeni list Europske unije

               3

         31998D0258

               L 118/1

               SLUŽBENI LIST EUROPSKE UNIJE

               16.03.1998.

      ODLUKA VIJEĆA

   od 16. ožujka 1998.
   o sklapanju Sporazuma između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla
   (98/258/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom njegovog članka 228. stavka 2.,
   uzimajući u obzir prijedlog Komisije,
   budući da Sporazum između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla osigurava primjeren način za praktičnu uporabu odredaba Sporazuma Svjetske trgovinske organizacije (WTO) o primjeni sanitarnih i fitosanitarnih mjera koje se odnose na zdravlje ljudi i životinja;
   budući da će Sporazum postupnim priznavanjem jednakovrijednosti sanitarnih mjera, priznavanjem zdravstvenog statusa životinja, primjenom regionalizacije i poboljšanjem komunikacije i suradnje doprinijeti olakšavanju bilateralne trgovine živim životinjama i proizvodima životinjskog podrijetla između Europske zajednice i Sjedinjenih Američkih Država;
   budući da je primjereno donijeti odredbe o postupku za uspostavu bliske i djelotvorne suradnje između Komisije i država članica unutar Stalnog veterinarskog odbora;
   budući da taj Sporazum treba odobriti u ime Zajednice,
   ODLUČILO JE:
   Članak 1.
   Sporazum između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla ovime se odobrava u ime Zajednice.
   Tekst Sporazuma i njegovih priloga nalazi se u privitku ovoj Odluci.
   Članak 2.
   Ovim se ovlašćuje predsjednik Vijeća da odredi osobu ili osobe ovlaštenu(-e) za potpisivanje Sporazuma da bi isti bio obvezujući za Zajednicu.
   Članak 3.
   Mjere neophodne za provedbu ovog Sporazuma, uključujući i jamstva za svježe meso i proizvode na osnovi mesa, jednakovrijedne onima utvrđenim Direktivom Vijeća 72/462/EEZ (1), uspostavljaju se u skladu s postupkom utvrđenim člankom 30. te Direktive.
   Članak 4.
   Komisija, uz pomoć predstavnika država članica, predstavlja Zajednicu u Zajedničkom odboru iz članka 14. stavka 1. Sporazuma.
   Stav Komisije o pitanjima kojima će se baviti Zajednički odbor za upravljanje utvrđivat će se unutar odgovarajućih tijela Vijeća, u skladu s odredbama Ugovora.
   Izmjene priloga Sporazumu koje su rezultat preporuka Zajedničkog odbora donose se u skladu s postupkom utvrđenim u članku 29. Direktive 72/462/EEZ.
   Članak 5.
   Ova se Odluka objavljuje u Službenom listu Europskih zajednica. Proizvodi učinke od dana objave.

      Sastavljeno u Bruxellesu 16. ožujka 1998.

            Za Vijeće

            Predsjednik

         J. CUNNINGHAM

      (1)  SL L 302, 31.12.1972., str. 28. Direktiva kako je zadnje izmijenjena Direktivom 97/79/EZ (SL L 24, 30.1.1998., str. 31.).


title: Odluka Komisije оd 13. siječnja 2017. o zamjeni člana skupine dionika platforme REFIT

text:
               18.1.2017

               HR

               Službeni list Europske unije

               C 16/3

         ODLUKA KOMISIJE
   оd 13. siječnja 2017.
   o zamjeni člana skupine dionika platforme REFIT
   (2017/C 16/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije C(2015) 3261 final od 19. svibnja 2015. o uspostavi platforme REFIT, a posebno njezin članak 4.,
   budući da:

               (1)

               Člankom 4. Odluke Komisije C(2015) 3261 final o uspostavi platforme REFIT (dalje u tekstu: „platforma”) predviđeno je da se platforma sastoji od „skupine predstavnika vlada” i „skupine dionika”, koja se sastoji od najviše 20 stručnjaka, pri čemu dva stručnjaka predstavljaju Europski gospodarski i socijalni odbor i Odbor Regija, a ostali stručnjaci predstavnici su poslovnog sektora, među ostalim malih i srednjih poduzeća, te socijalnih partnera i organizacija civilnog društva, koji imaju neposredno iskustvo u primjeni zakonodavstva Unije. Stručnjaci u skupini dionika imenuju se za djelovanje u osobnom svojstvu ili za zastupanje zajedničkog interesa više dionika.

               (2)

               Člankom 4. stavkom 4. Odluke predviđeno je da Komisija na prijedlog prvog potpredsjednika Komisije imenuje članove skupine dionika, odabrane među kandidatima koji imaju neposredno iskustvo u primjeni zakonodavstva Unije i koji su se odazvali pozivu na natječaj. Pri imenovanju potrebno je osigurati, u najvećoj mogućoj mjeri, uravnoteženu zastupljenost različitih sektora, interesa i regija Unije te spolova. Člankom 4. stavkom 5. Odluke predviđeno je da se članovi imenuju za razdoblje do 31. listopada 2019. U skladu s člankom 4. stavkom 6. Odluke članovi koji podnesu ostavku mogu biti zamijenjeni na razdoblje do isteka njihova mandata.

               (3)

               Odlukom Komisije C(2015) 9063 final od 16. prosinca 2015. o imenovanju članova skupine dionika platforme REFIT (1) predviđeno je da ako član skupine dionika prestane biti član za vrijeme mandata platforme, prvi potpredsjednik može predložiti njegovu zamjenu s prvotnog popisa kandidata koji su se odazvali pozivu na iskaz interesa za članstvo u skupini dionika.

               (4)

               Nakon što je 26. rujna 2016. član skupine dionika g. Juraj Krivošik podnio ostavku, prvi potpredsjednik predložio je da gđa Sara Pereira zamijeni g. Krivošika na razdoblje do isteka njegova mandata.

         ODLUČILA JE:
   Jedini članak
   Gđa Sara Pereira imenuje se članicom skupine dionika platforme REFIT za razdoblje do 31. listopada 2019. (vidjeti Prilog ovoj Odluci).

      Sastavljeno u Bruxellesu 13. siječnja 2017.

            Za Komisiju

         Frans TIMMERMANS

            Prvi potpredsjednik

      (1)  SL C 425, 18.12.2015., str. 8.

      PRILOG

                  Ime

                  Državljanstvo

                  Zastupa zajednički interes dionika u određenom području politike

                  Sadašnji poslodavac

                  gđa Sara Pereira

                  PT

                  DA

                  Centar za konkurentnost i tehnologiju sektora šumarstva (Associação para a Competitividade da Indústria da Fileira Florestal – AIFF)


title: Odluka (EU) 2017/1632 Europskog parlamenta od 27. travnja 2017. o zaključenju poslovnih knjiga osmog, devetog, desetog i jedanaestog Europskog razvojnog fonda za financijsku godinu 2015.

text:
               29.9.2017

               HR

               Službeni list Europske unije

               L 252/159

         ODLUKA (EU) 2017/1632 EUROPSKOG PARLAMENTA
   od 27. travnja 2017.
   o zaključenju poslovnih knjiga osmog, devetog, desetog i jedanaestog Europskog razvojnog fonda za financijsku godinu 2015.
   EUROPSKI PARLAMENT,

               —

               uzimajući u obzir financijske izvještaje i račune prihoda i rashoda osmog, devetog, desetog i jedanaestog Europskog razvojnog fonda za financijsku godinu 2015. (COM(2016)485 – C8-0326/2016),

               —

               uzimajući u obzir financijske podatke Europskog razvojnog fonda (COM(2016)386),

               —

               uzimajući u obzir godišnje izvješće Revizorskog suda o aktivnostima financiranim iz osmog, devetog, desetog i jedanaestog Europskog razvojnog fonda za financijsku godinu 2015., s odgovorima Komisije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuke Vijeća od 21. veljače 2017. o razrješnici koju Komisija treba dobiti za izvršenje operacija Europskog razvojnog fonda za financijsku godinu 2015. (05376/2017-C8-0081/2017, 05377/2017-C8-0082/2017, 05378/2017-C8-0083/2017, 05379/2017-C8-0084/2017),

               —

               uzimajući u obzir izvješće Komisije o daljnjim mjerama u vezi s razrješnicom za financijsku godinu 2014. (COM(2016)674) i radne dokumente službi Komisije priložene tom izvješću (SWD(2016)338 i SWD(2016)339),

               —

               uzimajući u obzir sporazum o partnerstvu između afričkih, karipskih i pacifičkih država te Europske zajednice i njezinih država članica, koji je potpisan u Cotonouu 23. lipnja 2000. (3) i izmijenjen u Ouagadougouu (Burkina Faso) 22. lipnja 2010. (4),

               —

               uzimajući u obzir Odluku Vijeća 2013/755/EU od 25. studenoga 2013. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (5),

               —

               uzimajući u obzir članak 33. internog sporazuma od 20. prosinca 1995. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru Drugog financijskog protokola uz Četvrtu konvenciju AKP-a i EZ-a (6),

               —

               uzimajući u obzir članak 32. internog sporazuma od 18. rujna 2000. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru Financijskog protokola uz Sporazum o partnerstvu između afričkih, karipskih i pacifičkih država te Europske zajednice i njezinih država članica, potpisanog u Cotonouu (Benin) 23. lipnja 2000. i dodjeli financijske potpore prekomorskim zemljama i područjima na koje se primjenjuje četvrti dio Sporazuma o EZ-u (7),

               —

               uzimajući u obzir članak 11. internog sporazuma od 17. srpnja 2006. između predstavnika vlada država članica, koji su se sastali u Vijeću, o financiranju potpore Zajednice u okviru višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeljivanju financijske pomoći prekomorskim zemljama i područjima na koja se primjenjuje četvrti dio Ugovora o EZ-u (8),

               —

               uzimajući u obzir članak 11. internog sporazuma od 24. lipnja 2013. i 26. lipnja 2013. između predstavnika vlada država članica Europske unije, koji su se sastali u Vijeću, o financiranju potpore Europske unije u okviru višegodišnjeg financijskog okvira za razdoblje od 2014. do 2020. u skladu sa Sporazumom o partnerstvu između država AKP-a i EU-a i o dodjeljivanju financijske pomoći prekomorskim zemljama i područjima na koja se primjenjuje četvrti dio Ugovora o Europskoj uniji (9),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 74. Financijske uredbe od 16. lipnja 1998. koji se primjenjuje na suradnju za financiranje razvoja u skladu s četvrtom konvencijom AKP-a i EZ-a (10),

               —

               uzimajući u obzir članak 119. Financijske uredbe od 27. ožujka 2003. koji se primjenjuje na deveti Europski razvojni fond (11),

               —

               uzimajući u obzir članak 50. Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na deseti Europski razvojni fond (12),

               —

               uzimajući u obzir članak 48. Uredbe Vijeća (EU) 2015/323 od 2. ožujka 2015. o Financijskoj uredbi koja se primjenjuje na 11. europski razvojni fond (13).

               —

               uzimajući u obzir članak 93., članak 94. treću alineju i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za razvoj (A8-0125/2017),

               1.

               odobrava zaključenje poslovnih knjiga osmog, devetog, desetog i jedanaestog Europskog razvojnog fonda za financijsku godinu 2015.;

               2.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji, Revizorskom sudu i Europskoj investicijskoj banci te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 375, 13.10.2016., str. 287.

      (2)  SL C 375, 13.10.2016., str. 297.

      (3)  SL L 317, 15.12.2000., str. 3.

      (4)  SL L 287, 4.11.2010., str. 3.

      (5)  SL L 344, 19.12.2013., str. 1.

      (6)  SL L 156, 29.5.1998., str. 108.

      (7)  SL L 317, 15.12.2000., str. 355.

      (8)  SL L 247, 9.9.2006., str. 32.

      (9)  SL L 210, 6.8.2013., str. 1.

      (10)  SL L 191, 7.7.1998., str. 53.

      (11)  SL L 83, 1.4.2003., str. 1.

      (12)  SL L 78, 19.3.2008., str. 1.

      (13)  SL L 58, 3.3.2015., str. 17.


title: Odluka (EU) 2017/1725 Europskog parlamenta od 27. travnja 2017. o zaključenju poslovnih knjiga Europske agencije za upravljanje operativnom suradnjom na vanjskim granicama država članica Europske unije (sada Agencija za europsku graničnu i obalnu stražu („Frontex”)) za financijsku godinu 2015.

text:
               29.9.2017

               HR

               Službeni list Europske unije

               L 252/330

         ODLUKA (EU) 2017/1725 EUROPSKOG PARLAMENTA
   od 27. travnja 2017.
   o zaključenju poslovnih knjiga Europske agencije za upravljanje operativnom suradnjom na vanjskim granicama država članica Europske unije (sada Agencija za europsku graničnu i obalnu stražu („Frontex”)) za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za upravljanje operativnom suradnjom na vanjskim granicama država članica Europske unije za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za upravljanje operativnom suradnjom na vanjskim granicama država članica Europske unije za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0065/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 2007/2004 od 26. listopada 2004. o osnivanju Europske agencije za upravljanje operativnom suradnjom na vanjskim granicama država članica Europske unije (4), a posebno njezin članak 30.,

               —

               uzimajući u obzir Uredbu (EU) 2016/1624 Europskog parlamenta i Vijeća od 14. rujna 2016. o europskoj graničnoj i obalnoj straži i o izmjeni Uredbe (EU) 2016/399 Europskog parlamenta i Vijeća te o stavljanju izvan snage Uredbe (EZ) br. 863/2007 Europskog parlamenta i Vijeća, Uredbe Vijeća (EZ) br. 2007/2004 i Odluke Vijeća 2005/267/EZ (5), a posebice njezin članak 76.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0137/2017),

               1.

               odobrava zaključenje poslovnih knjiga Europske agencije za upravljanje operativnom suradnjom na vanjskim granicama država članica Europske unije za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Europske agencije za upravljanje operativnom suradnjom na vanjskim granicama država članica Europske unije, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 208.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 349, 25.11.2004., str. 1.

      (5)  SL L 251, 16.9.2016., str. 1.

      (6)  SL L 328, 7.12.2013., str. 42.


title: 2009/825/EZ: Odluka Vijeća od 26. listopada 2009. o potpisivanju Protokola kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane

text:
               11/Sv. 119

               HR

               Službeni list Europske unije

               66

         32009D0825

               L 294/10

               SLUŽBENI LIST EUROPSKE UNIJE

         ODLUKA VIJEĆA
   od 26. listopada 2009.
   o potpisivanju Protokola kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane
   (2009/825/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da

               (1)

               Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane (1), bio je potpisan u Bruxellesu 6. prosinca 2002. Sklopljen je kasnije 31. siječnja 2008. u skladu s Odlukom Vijeća 2008/143/EZ (2) i stupio je na snagu 1. ožujka 2008.

               (2)

               Protokol, kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane uzimajući u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, bio je potpisan u Pekingu 5. rujna 2005. i sklopljen sukladno Odluci Vijeća 2008/144/EZ (3).

               (3)

               U skladu s člankom 6. stavkom 2. Akta o pristupanju iz 2005. (4), Republika Bugarska i Rumunjska pristupaju Sporazumu po Protokolu između Vijeća i Narodne Republike Kine.

               (4)

               Protokol kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane (5), uzimajući u obzir pristupanje Republike Bugarske i Rumunjske Europskoj uniji bio je potpisan u Bruxellesu 31. ožujka 2009.

               (5)

               Završeni su potrebni ustavni i institucionalni postupci i stoga je potrebno odobriti Protokol,

         DONIJELO JE OVU ODLUKU:
   Članak 1.
   Protokol kojim se izmjenjuje Sporazum o pomorskom prometu između Europske zajednice i njezinih država članica, s jedne strane, i Vlade Narodne Republike Kine, s druge strane, uzimajući u obzir pristupanje Republike Bugarske i Rumunjske Europskoj uniji, ovime se u ime Zajednice odobrava.
   Članak 2.
   Predsjednik Vijeća, u ime Europske zajednice i njezinih država članica, sastavlja obavijest predviđenu člankom 3. Protokola.

      Sastavljeno u Luxembourgu 26. listopada 2009.

            Za Vijeće

            Predsjednica

         C. MALMSTRÖM

      (1)  SL L 46, 21.2.2008., str. 25.

      (2)  SL L 46, 21.2.2008., str. 23.

      (3)  SL L 46, 21.2.2008., str. 37.

      (4)  SL L 157, 21.6.2005., str. 203.

      (5)  SL L 144, 9.6.2009., str. 21.


title: Odluka br. 804/2004/EZ Europskog parlamenta i Vijeća od 21. travnja 2004. o utvrđivanju akcijskog programa Zajednice za poticanje mjera u području zaštite financijskih interesa Zajednice (program „Hercule” )

text:
               02/Sv. 022

               HR

               Službeni list Europske unije

               118

         32004D0804

               L 143/9

               SLUŽBENI LIST EUROPSKE UNIJE

               21.04.2004.

      ODLUKA br. 804/2004/EZ EUROPSKOG PARLAMENTA I VIJEĆA

   od 21. travnja 2004.
   o utvrđivanju akcijskog programa Zajednice za poticanje mjera u području zaštite financijskih interesa Zajednice (program „Hercule”)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 280. stavak 4.,
   uzimajući u obzir prijedlog Komisije,
   uzimajući u obzir mišljenje Revizorskog suda (1),
   u skladu s postupkom utvrđenim u članku 251. Ugovora (2),
   budući da:

               (1)

               Zajednica i države članice postavile su sebi cilj borbe protiv prijevara i drugih nezakonitih radnji uperenih protiv financijskih interesa Zajednice. Kako bi se taj cilj postigao, moraju se upotrijebiti sva raspoloživa sredstva, zadržavajući pritom sadašnju raspodjelu i ravnotežu odgovornosti između nacionalne razine i razine Zajednice.

               (2)

               Mjere namijenjene pružanju boljih informacija, provedbi studija i obuke ili pružanju tehničke i znanstvene pomoći u borbi protiv prijevara bitno doprinose zaštiti financijskih interesa Zajednice.

               (3)

               Stoga treba poticati mjere u tom području, a tijelima koja se njime bave treba dodijeliti bespovratna sredstva za operativne troškove. Iskustva su ukazala na vrijednost pružanja potpore na razini Zajednice u kombinaciji s poticanjem mjera na nacionalnoj razini.

               (4)

               Do 2003. godine tijelima i mjerama se pružala potpora putem sredstava iz proračunskih stavki A03600 i A03010 (Organizacija konferencija, kongresa i sjednica u vezi s aktivnostima udruga europskih odvjetnika za zaštitu financijskih interesa Zajednice) i stavke B5-910 (Opće mjere u borbi protiv prijevare) općeg proračuna Europske unije.

               (5)

               U članku 112. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3) utvrđuju se strogi uvjeti za dobivanje financijske pomoći za već započete mjere utvrđene u temeljnom aktu.

               (6)

               Stoga je potrebno donijeti takav temeljni akt kako bi se usvajanjem ove Odluke o utvrđivanju strukturiranog, specifičnog i multidisciplinarnog akcijskog programa Zajednice na duže razdoblje sve postojeće mjere potpore racionalizirale i dopunile.

               (7)

               S obzirom na važnost pružanja učinkovite i istovrijedne zaštite financijskih interesa Zajednice iznad razine država članica, program treba otvoriti svim državama članicama i susjednim zemljama.

               (8)

               Europski parlament, Vijeće i Komisija su se pri donošenju Uredbe (EZ, Euratom) br. 1605/2002 obvezali da će osigurati stupanje na snagu tog temeljnog akta od proračunske godine 2004.

               (9)

               Mjerama potpore trebaju se također uzeti u obzir posebnosti tijela uključenih u zaštitu financijskih interesa Zajednice.

               (10)

               U ovoj se Odluci utvrđuje financijski okvir u cjelokupnom trajanju programa, koji za proračunsko tijelo u okviru godišnjeg proračunskog postupka predstavlja prioritetni referentni okvir u smislu točke 33. Međuinstitucionalnog sporazuma od 6. svibnja 1999. između Europskog parlamenta, Vijeća i Komisije o proračunskoj disciplini i unapređenju proračunskog postupka (4).

               (11)

               Komisija Europskom parlamentu i Vijeću treba podnijeti privremeno izvješće Europskog ureda za suzbijanje prijevara (OLAF) o provedbi ovog programa i konačno izvješće o postizanju ciljeva programa.

               (12)

               Ovom se Odlukom poštuju načela supsidijarnosti i razmjernosti.

               (13)

               Ovom se Odlukom ne dovode u pitanje bespovratna sredstva u području zaštite financijskih interesa Zajednice koja se dodjeljuju na temelju programa koji se odnose na provedbu prava,

         ODLUČILI SU:
   Članak 1.
   Cilj programa
   1.   Ovom Odlukom uspostavlja se akcijski program Zajednice za poticanje mjera u području zaštite financijskih interesa Zajednice. Naziv programa glasi „Hercule”.
   2.   Svrha programa jest doprinijeti zaštiti financijskih interesa Zajednice kroz poticanje mjera i pružanje potpore tijelima u skladu s općim kriterijima navedenim u Prilogu i pobliže određenim u godišnjem programu dodjele bespovratnih sredstava. U programu se vodi računa o nadnacionalnim i multidisciplinarnim aspektima. U prvom redu je usmjeren na sadržajno usklađivanje mjera kako bi se pomoću međusobno usuglašene najbolje prakse osigurala učinkovita i istovrijedna razina zaštite, poštujući pritom i različite tradicije svake države članice.
   Članak 2.
   Pristup programu
   1.   Kako bi ispunile uvjete za dodjelu bespovratnih sredstava Zajednice za mjeru čiji je cilj zaštita financijskih interesa Zajednice, korisnici sredstava moraju zadovoljavati odredbe navedene u Prilogu. Mjera mora biti u skladu s načelima na kojima se temelji djelovanje Zajednice u području zaštite financijskih interesa Zajednice i mora uzeti u obzir posebne kriterije koji se u skladu s prioritetnim ciljevima godišnjih programa dodjele bespovratnih sredstava utvrđuju u pozivima za podnošenje prijedloga, a u kojima se detaljno razrađuju opći kriteriji utvrđeni u Prilogu.
   2.   Kako bi ispunilo uvjete za dodjelu bespovratnih sredstava Zajednice za operativne troškove u okviru tekućeg programa rada nekog tijela koje ostvaruje ciljeve od općeg europskog interesa u području zaštite financijskih interesa Zajednice, dotično tijelo mora udovoljavati općim kriterijima navedenim u Prilogu.
   3.   Zahtjevi za dodjelu bespovratnih sredstava Zajednice za operativne troškove moraju sadržavati sve potrebne informacije kako bi Komisija mogla odabrati korisnike, i to o:

               —

               vrsti tijela,

               —

               mjerama za zaštitu financijskih interesa Zajednice,

               —

               predviđenom trošku provedbe mjera,

               —

               svim kriterijima iz točke 4. Priloga.

         Članak 3.
   Sudjelovanje zemalja izvan Zajednice
   Osim korisnika odnosno tijela koja se nalaze u državama članicama, sudjelovanje u akcijskom programu Zajednice otvoreno je i korisnicima i tijelima koja se nalaze u:

               (a)

               zemljama pristupnicama koje su 16. travnja 2004. potpisale Ugovor o pristupanju;

               (b)

               zemljama EFTA-e i EGP-a, u skladu s uvjetima utvrđenim u Sporazumu o EGP-u;

               (c)

               Bugarskoj i Rumunjskoj, u skladu s uvjetima utvrđenim u Europskim sporazumima, u njihovim dodatnim protokolima i u odlukama Vijeća za pridruživanje;

               (d)

               Turskoj, u skladu s Odlukom Vijeća 2002/179/EZ od 17. prosinca 2001. o sklapanju Okvirnog sporazuma između Europske zajednice i Republike Turske o općim načelima sudjelovanja Republike Turske u programima Zajednice (5).

         Članak 4.
   Odabir korisnika
   1.   Program pokriva jednu vrstu postupka dodjele putem poziva za podnošenje prijedloga upućenog svim korisnicima.
   2.   Tijela kojima se dodjeljuju bespovratna sredstva za provedbu mjera odabiru se nakon poziva za podnošenje prijedloga u skladu s prioritetima godišnjeg programa dodjele bespovratnih sredstava u kojem se detaljno razrađuju opći kriteriji utvrđeni u Prilogu. Bespovratna sredstva koja se dodjeljuju za mjeru obuhvaćenu programom udovoljavaju općim kriterijima navedenim u Prilogu.
   3.   Tijela kojima se dodjeljuju bespovratna sredstva za operativne troškove odabiru se nakon poziva za podnošenje prijedloga. Dodjela bespovratnih sredstava za operativne troškove na temelju tekućeg programa rada udovoljava općim kriterijima navedenim u Prilogu. Na temelju poziva za podnošenje prijedloga Komisija u skladu s člankom 116. Uredbe (EZ, Euratom) br. 1605/2002 sastavlja popis korisnika i odobrenih iznosa.
   Članak 5.
   Dodjela bespovratnih sredstava
   1.   Financijska pomoć koja se dodjeljuje za provedbu mjera ne smije obuhvatiti sve prihvatljive izdatke korisnika. Iznos bespovratnih sredstava za mjeru koja se dodjeljuje u okviru programa ne smije premašiti sljedeće stope:

               (a)

               50 % prihvatljivih izdataka za tehničku podršku;

               (b)

               80 % prihvatljivih izdataka za mjere obuke, poticanje razmjene stručnog osoblja te organizaciju seminara i konferencija, pod uvjetom da je riječ o korisnicima navedenim u točki 2. prvoj alineji Priloga;

               (c)

               90 % prihvatljivih izdataka za organizaciju seminara, konferencija i sl., pod uvjetom da je riječ o korisnicima navedenim u točki 2. drugoj i trećoj alineji Priloga.

         2.   Iznos bespovratnih sredstava za operativne troškove koja se dodjeljuju u okviru programa ne smije premašiti 70 % prihvatljivih izdataka tijela u kalendarskoj godini za koju se bespovratna sredstva dodjeljuju.
   Sukladno članku 113. stavku 2. Uredbe (EZ, Euratom) br. 1605/2002, kada se bespovratna sredstva za operativne troškove obnavljaju, postupno se smanjuju. Ako se bespovratna sredstva dodjeljuju tijelu koje je bespovratna sredstva već dobilo prethodne godine, nova bespovratna sredstva Zajednice barem su 10 % niža od onih iz prethodne godine.
   Članak 6.
   Financijske odredbe
   1.   Ovaj program započinje 1. siječnja 2004., a završava 31. prosinca 2006.
   2.   Financijski okvir za provedbu programa u razdoblju od 2004. do 2006. godine utvrđuje se na 11 775 000 eura.
   3.   Godišnja sredstva odobrava proračunsko tijelo u granicama financijskih predviđanja.
   Članak 7.
   Praćenje i evaluacija
   Komisija podnosi Europskom parlamentu i Vijeću:

               (a)

               najkasnije do 30. lipnja 2006. izvješće OLAF-a o provedbi programa i prikladnosti njegovog nastavka;

               (b)

               najkasnije do 31. prosinca 2007. izvješće OLAF-a o ostvarenju ciljeva programa. U izvješću koje se temelji na rezultatima koje su ostvarili korisnici posebno se ocjenjuje učinkovitost u ostvarenju ciljeva spomenutih u članku 1. i u Prilogu.

         Članak 8.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Strasbourgu 21. travnja 2004.

            Za Europski parlament

            Predsjednik

         P. COX

            Za Vijeće

            Predsjednik

         D. ROCHE

      (1)  SL C 318, 31.12.2003., str. 5.

      (2)  Mišljenje Europskog parlamenta od 9. ožujka 2004. (još nije objavljeno u Službenom listu) i Odluka Vijeća od 5. travnja 2004.

      (3)  SL L 248, 16.9.2002., str. 1. Ispravak u SL L 25, 30.1.2003., str. 43.

      (4)  SL C 172, 18.6.1999., str. 1. Sporazum kako je izmijenjen Odlukom 2003/429/EZ Europskog parlamenta i Vijeća (SL L 147, 14.6.2003., str. 25).

      (5)  SL L 61, 2.3.2002., str. 27.

   PRILOG
   1.   MJERE KOJIMA SE PRUŽA POTPORA
   Opći cilj utvrđen u članku 1. jest ojačati djelovanje Zajednice u području sprečavanja prijevara uperenih protiv financijskih interesa Zajednice te suzbijati takve prijevare poticanjem mjera u tom području i aktivnosti tijela koja u njemu djeluju.
   Mjere koje provode tijela, a koje mogu ojačati djelovanje Zajednice i povećati njegovu učinkovitost, u skladu s člankom 2. obuhvaćaju:

               —

               organizaciju seminara i konferencija,

               —

               poticanje znanstvenih studija i rasprava o politikama Zajednice u području zaštite financijskih interesa Zajednice,

               —

               koordinaciju mjera za zaštitu financijskih interesa Zajednice,

               —

               obuka i osvješćivanje,

               —

               poticanje razmjene stručnog osoblja,

               —

               širenje znanstvenih spoznaja o djelovanju Zajednice,

               —

               razvoj i nabavu posebnih informatičkih alata,

               —

               tehničku podršku,

               —

               poticanje i širenje razmjene podataka.

         2.   PROVEDBA MJERA KOJIMA SE PRUŽA POTPORA
   Mjere koje provode tijela koja mogu dobiti bespovratna sredstva Zajednice u okviru programa i koja ostvaruju ciljevi od općeg europskog interesa u tom području ili cilj koji je dio politike Europske unije u tom području, dio su mjera čiji je cilj jačanje aktivnosti Zajednice u području zaštite njezinih financijskih interesa.
   U skladu s člankom 2. Odluke, sljedeća tijela imaju pristup programu:

               —

               sva tijela nacionalne ili regionalne uprave države članice ili države izvan Zajednice kako je utvrđeno u članku 3., koja potiču jačanje djelovanja Zajednice u području zaštite financijskih interesa Zajednice,

               —

               sve obrazovne i istraživačke ustanove koje najmanje godinu dana imaju pravnu osobnost, te koje imaju poslovni nastan i djeluju u državi članici ili državi izvan Zajednice kako je utvrđeno u članku 3., koje potiču jačanje djelovanja Zajednice u zaštiti njezinih financijskih interesa,

               —

               sva neprofitna tijela koja najmanje godinu dana imaju pravnu osobnost i zakoniti poslovni nastan u državi članici ili državi izvan Zajednice kako je utvrđeno u članku 3., koja potiču jačanje djelovanja Zajednice u zaštiti njezinih financijskih interesa.

         Kako bi se takvom tijelu pružila podrška u provedbi njegove stalne djelatnosti, mogu mu se dodijeliti godišnja bespovratna sredstva za operativne troškove.
   3.   ODABIR KORISNIKA
   Tijela koja imaju pravo na dobivanje bespovratnih sredstava za mjeru ili za operativne troškove sukladno točki 2. odabiru se na temelju poziva za podnošenje prijedloga.
   4.   KRITERIJI ZA OCJENJIVANJE ZAHTJEVA ZA DODJELU BESPOVRATNIH SREDSTAVA
   Zahtjevi za dodjelu bespovratnih sredstava za mjere ili, ako je to primjenjivo, za operativne troškove ocjenjuju se s obzirom na:

               —

               usklađenost predložene mjere s ciljevima programa,

               —

               komplementarnost predložene mjere s drugim poticanim mjerama,

               —

               izvedivost predložene mjere, tj. realna mogućnost njezine provedbe uz pomoć predloženih sredstava,

               —

               omjer troškova i koristi,

               —

               dodatnu korist predložene mjere,

               —

               veličinu ciljne skupine predložene mjere,

               —

               nadnacionalne i multidisciplinarne aspekte predložene mjere,

               —

               geografsko područje koje pokriva predložena mjera.

         5.   PRIHVATLJIVI IZDACI
   Sukladno točki 2., pri izračunu iznosa bespovratnih sredstava uzimaju se u obzir samo troškovi potrebni za uspješnu provedbu mjere.
   Prihvatljivi su i izdaci vezani uz sudjelovanje predstavnika balkanskih zemalja koje sudjeluju u procesu stabilizacije i pridruživanja zemalja jugoistočne Europe (1) te predstavnika određenih zemalja Zajednice nezavisnih država (2).
   6.   PROVJERE I REVIZIJE
   6.1   Korisnik bespovratnih sredstava za operativne troškove sljedećih pet godina od posljednje isplate zadržava sve popratne dokumente, a posebno revidirano financijsko izvješće, vezane uz izdatke nastale tijekom godine za koju su dodijeljena bespovratna sredstva, kako bi ih mogao staviti na raspolaganje Komisiji. Korisnik bespovratnih sredstava vodi računa o tome da, ako je to primjenjivo, Komisiji stavi na raspolaganje popratne dokumente u posjedu partnera ili članova.
   6.2   Komisija može izvršiti reviziju korištenja bespovratnih sredstava bilo izravno od strane vlastitih službenika ili od strane kvalificiranog vanjskog tijela koje je imenovala. Revizije se mogu izvršiti tijekom cjelokupnog trajanja sporazuma i u razdoblju od pet godina od plaćanja preostalog iznosa. Ako je potrebno nalazi revizije mogu dovesti do odluke Komisije o povratu sredstava.
   6.3   Službenici Komisije i vanjski suradnici koje je ovlastila Komisija imaju pravo na primjereni pristup mjestima i prostorijama korisnika kao i svim informacijama, uključujući podatke u elektronskom obliku, potrebnim za provedbu revizije.
   6.4   Revizorski sud i OLAF moraju imati ista prava, posebno pravo pristupa, kao i osobe spomenute pod točkom 6.3.
   6.5   Nadalje, kako bi se zaštitili financijski interesi Europske zajednice od prijevara i drugih nepravilnosti, Komisija u okviru ovog programa provodi terenske provjere i inspekcije sukladno Uredbi Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (3). Prema potrebi istragu može provesti Europski ured za suzbijanje prijevara (OLAF) u skladu s Uredbom (EZ) br. 1073/1999 Europskog parlamenta i Vijeća (4).
   7.   UPRAVLJANJE PROGRAMOM
   Komisija može na temelju analize učinkovitosti u odnosu na troškove angažirati stručnjake i koristiti sve druge oblike tehničke podrške i administrativne pomoći osim zadataka javnih tijela koji su povjereni vanjskim suradnicima na temelju ad hoc ugovora o pružanju usluga. Ona također može financirati studije i organizirati sastanke stručnjaka kako bi olakšala provedbu programa te poduzimati mjere informiranja, objavljivanja i širenja informacija koje su neposredno povezane s ostvarenjem ciljeva programa.

      (1)  Bivša jugoslavenska republika Makedonija, Albanija, Srbija i Crna Gora, Bosna i Hercegovina i Hrvatska.

      (2)  Bjelarus, Moldova, Ruska Federacija i Ukrajina.

      (3)  SL L 292, 15.11.1996., str. 2.

      (4)  SL L 136, 31.5.1999., str. 1.


title: Odluka Vijeća (EU) 2017/1779 od 29. svibnja 2017. o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja preporuke o Prioritetima partnerstva EU-Egipat

text:
               30.9.2017

               HR

               Službeni list Europske unije

               L 253/34

         ODLUKA VIJEĆA (EU) 2017/1779
   od 29. svibnja 2017.
   o stajalištu koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja preporuke o Prioritetima partnerstva EU-Egipat
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
   uzimajući u obzir prijedlog Europske komisije i Visokog predstavnika Unije za vanjske poslove i sigurnosnu politiku,
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1) (dalje u tekstu „Sporazum”) potpisan je 25. lipnja 2001. i stupio je na snagu 1. lipnja 2004.

               (2)

               Zajednička komunikacija Visokog predstavnika Unije za vanjske poslove i sigurnosnu politiku i Europske komisije od 18. studenoga 2015. o preispitivanju europske politike susjedstva pozdravljena je u zaključcima Vijeća od 14. prosinca 2015. u kojima je Vijeće, među ostalim, potvrdilo namjeru započinjanja nove faze suradnje s partnerima u 2016. koja bi mogla dovesti do uspostavljanja novih prioriteta partnerstva, ako je primjenjivo, usmjerenih na dogovorene prioritete i interese.

               (3)

               Unija i Egipat dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2017.–2020. s ciljem svladavanja zajedničkih izazova s kojima se suočavaju Unija i Egipat, radi promicanja zajedničkih interesa i osiguravanja dugoročne stabilnosti s obje strane Mediterana.

               (4)

               Prioriteti partnerstva EU-Egipat vode se zajedničkom predanošću univerzalnim vrijednostima demokracije, vladavine prava i poštovanja ljudskih prava.

               (5)

               Stajalište Unije u okviru Vijeću za pridruživanje osnovanog Sporazumom trebalo bi se stoga temeljiti na nacrtu preporuke Vijeća za pridruživanje priloženom ovoj Odluci,

         DONIJELO JE OVU ODLUKU:
   Članak 1.
   Stajalište koje treba zauzeti u ime Europske unije u okviru Vijeća za pridruživanje osnovanog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, u pogledu donošenja Prioriteta partnerstva EU-Egipat temelji se na nacrtu preporuke Vijeća za pridruživanje priloženom ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 29. svibnja 2017.

            Za Vijeće

            Predsjednik

         C. CARDONA

      (1)  Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (SL L 304, 30.9.2004., str. 39.).

      NACRT
      PREPORUKA br. 1/2017 VIJEĆA ZA PRIDRUŽIVANJE EU-EGIPAT
      od …
      o dogovoru o Prioritetima partnerstva EU-Egipat
      VIJEĆE ZA PRIDRUŽIVANJE EU-EGIPAT,
      uzimajući u obzir Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, a posebno njegov članak 76.,
      budući da:

                  (1)

                  Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1) (dalje u tekstu „Sporazum”) potpisan je 25. lipnja 2001. i stupio je na snagu 1. lipnja 2004.

                  (2)

                  Člankom 76. Sporazuma Vijeću za pridruživanje daje se ovlast za donošenje odgovarajućih odluka s ciljem ostvarenja ciljeva Sporazuma.

                  (3)

                  U skladu s člankom 86. Sporazuma stranke poduzimaju sve opće ili posebne mjere potrebne za ispunjenje svojih obveza u okviru Sporazuma te brinu za to da se ostvare ciljevi određeni u Sporazumu.

                  (4)

                  Preispitivanjem europske politike susjedstva predložena je nova faza suradnje s partnerima koja će omogućiti veći osjećaj odgovornosti obiju strana.

                  (5)

                  Unija i Egipat dogovorili su se o tome da učvrste svoje partnerstvo postizanjem dogovora o nizu prioriteta za razdoblje 2017. – 2020. s ciljem svladavanja zajedničkih izazova s kojim se suočavaju Unija i Egipat, radi promicanja zajedničkih interesa i osiguravanja dugoročne stabilnosti s obje strane Mediterana,

            PREPORUČUJE:
      Članak 1.
      Vijeće za pridruživanje preporučuje da stranke provedu Prioritete partnerstva EU-Egipat kako su navedeni u Prilogu.
      Članak 2.
      Prioritetima partnerstva EU-Egipat iz članka 1. zamjenjuje se Akcijski plan EU-Egipat, čija je provedba bila preporučena Preporukom br. 1/2007 Vijeća za pridruživanje od 6. ožujka 2007.
      Članak 3.
      Ova Preporuka stupa na snagu na dan donošenja.

         Sastavljeno u …

               Za Vijeće za pridruživanje

               Predsjednik

         (1)  Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (SL L 304, 30.9.2004., str. 39.).


title: 95/582/EZ: Odluka Vijeća od 20. prosinca 1995. o sklapanju Sporazuma u obliku razmjene pisama između Europske zajednice, s jedne strane, i Republike Island, Kraljevine Norveške i Švicarske Konfederacije, s druge strane, o određenim poljoprivrednim proizvodima

text:
               11/Sv. 007

               HR

               Službeni list Europske unije

               204

         31995D0582

               L 327/17

               SLUŽBENI LIST EUROPSKE UNIJE

               20.12.1995.

      ODLUKA VIJEĆA

   od 20. prosinca 1995.
   o sklapanju Sporazuma u obliku razmjene pisama između Europske zajednice, s jedne strane, i Republike Island, Kraljevine Norveške i Švicarske Konfederacije, s druge strane, o određenim poljoprivrednim proizvodima
   (95/582/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2. istoga Ugovora,
   uzimajući u obzir Akt o pristupanju Republike Austrije, Republike Finske i Kraljevine Švedske,
   uzimajući u obzir prijedlog Komisije,
   budući da Sporazumi u obliku razmjene pisama između Europske zajednice, s jedne strane, i Republike Island, Kraljevine Norveške i Švicarske Konfederacije, s druge strane, o određenim poljoprivrednim proizvodima, trebaju biti odobreni, tako da se uzme u obzir pristupanje Republike Austrije, Republike Finske i Kraljevine Švedske Europskoj uniji,
   ODLUČILO JE:
   Članak 1
   Ovime se u ime Zajednice odobravaju Sporazumi u obliku razmjene pisama između Europske zajednice, s jedne strane, i Republike Island, Kraljevine Norveške i Švicarske Konfederacije, s druge strane, o određenim poljoprivrednim proizvodima.
   Tekstovi Sporazuma priloženi su ovoj Odluci.
   Članak 2
   Komisija donosi detaljna pravila za primjenu ove Odluke, a u skladu s postupkom utvrđenim u članku 30. Uredbe Vijeća (EEZ) br. 804/68 od 27. lipnja 1968. o zajedničkoj organizaciji tržišta mlijeka i mliječnih proizvoda (1) ili odgovarajućim odredbama drugih uredbi o zajedničkoj organizaciji tržišta.
   Članak 3
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazume iz članka 1., kako bi time obvezao Zajednicu (2).

      Sastavljeno u Bruxellesu 20. prosinca 1995.

            Za Vijeće

            Predsjednik

         J. M. EGUIAGARAY

      (1)  SL L 148, 28.6.1968., str. 13.

      (2)  Glavno tajništvo Vijeća datum stupanja na snagu Sporazuma objavit će u Službenom listu Europskih zajednica.


title: Odluka Vijeća 2013/72/ZVSP od 31. siječnja 2013. o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu

text:
               18/Sv. 014

               HR

               Službeni list Europske unije

               272

         32013D0072

               L 032/20

               SLUŽBENI LIST EUROPSKE UNIJE

               31.01.2013.

      ODLUKA VIJEĆA 2013/72/ZVSP
   od 31. siječnja 2013.
   o izmjeni Odluke 2011/72/ZVSP o mjerama ograničavanja protiv određenih osoba i subjekata s obzirom na stanje u Tunisu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 31. siječnja 2011. donijelo Odluku 2011/72/ZVSP (1).

               (2)

               Mjere ograničavanja određene u Odluci 2011/72/ZVSP primjenjuju se do 31. siječnja 2013. Na temelju preispitivanja te Odluke, mjere ograničavanja trebalo bi produljiti do 31. siječnja 2014.

               (3)

               Odluku 2011/72/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 5. Odluke 2011/72/ZVSP mijenja se kako slijedi:

      „Članak 5.
      Ova Odluka primjenjuje se do 31. siječnja 2014. Ona se stalno preispituje. Prema potrebi se može obnoviti ili izmijeniti, ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 31. siječnja 2013.

            Za Vijeće

            Predsjednica

         C. ASHTON

      (1)  SL L 28, 2.2.2011., str. 62.


title: Odluka Vijeća (EU) 2016/1879 od 24. lipnja 2016. o potpisivanju, u ime Unije, i privremenoj primjeni Sporazuma između Europske unije i Saveznih Država Mikronezije o izuzeću od obveze posjedovanja vize za kratkotrajni boravak

text:
               25.10.2016

               HR

               Službeni list Europske unije

               L 289/2

         ODLUKA VIJEĆA (EU) 2016/1879
   od 24. lipnja 2016.
   o potpisivanju, u ime Unije, i privremenoj primjeni Sporazuma između Europske unije i Saveznih Država Mikronezije o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Savezne Države Mikronezije prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz upućivanje na Savezne Države Mikronezije priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora sa Saveznim Državama Mikronezije o sklapanju sporazuma između Europske unije i Saveznih Država Mikronezije o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 17. prosinca 2014. te su uspješno zaključeni njegovim parafiranjem, putem razmjene pisama, 16. prosinca 2015. od strane Saveznih Država Mikronezije i 13. siječnja 2016. od strane Unije.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana koji slijedi nakon dana njegova potpisivanja do završetka postupaka potrebnih za njegovo sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Saveznih Država Mikronezije o izuzeću od obveze posjedovanja vize za kratkotrajni boravak, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana koji slijedi nakon dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 24. lipnja 2016.

            Za Vijeće

            Predsjednik

         A.G. KOENDERS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: 2009/401/EZ: Odluka Vijeća od 12. svibnja 2009. o manifestaciji Europska prijestolnica kulture za 2013. godinu

text:
               16/Sv. 001

               HR

               Službeni list Europske unije

               238

         32009D0401

               L 127/10

               SLUŽBENI LIST EUROPSKE UNIJE

               12.05.2009.

      ODLUKA VIJEĆA

   od 12. svibnja 2009.
   o manifestaciji Europska prijestolnica kulture za 2013. godinu
   (2009/401/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku br. 1622/2006/EZ Europskog parlamenta i Vijeća od 24. listopada 2006. o uspostavi djelovanja Zajednice za manifestaciju Europska prijestolnica kulture za godine od 2007. do 2019. (1),
   uzimajući u obzir izvješće povjerenstva za izbor iz rujna i listopada 2008. o postupku izbora Europske prijestolnice kulture u Francuskoj i Slovačkoj te mišljenje koje je dao Europski parlament,
   s obzirom da su kriteriji iz članka 4. Odluke br. 1622/2006/EZ u cijelosti ispunjeni,
   uzimajući u obzir preporuku Komisije od 20. travnja 2009.,
   ODLUČILO JE:
   Jedini članak
   Marseille (Francuska) i Košice (Slovačka) imenuju se Europskim prijestolnicama kulture 2013.

      Sastavljeno u Bruxellesu 12. svibnja 2009.

            Za Vijeće

            Predsjednica

         M. KOPICOVÁ

      (1)  SL L 304, 3.11.2006., str. 1.


title: Odluka Političkog i sigurnosnog odbora (ZVSP) 2015/67 (EUCAP Sahel Mali/1/2015) od 14. siječnja 2015. o produljenju mandata voditelja misije ZSOP-a Europske unije u Maliju (EUCAP Sahel Mali)

text:
                  17.1.2015

                  HR

                  Službeni list Europske unije

                  L 11/72

         ODLUKA POLITIČKOG I SIGURNOSNOG ODBORA (ZVSP) 2015/67 (EUCAP SAHEL MALI/1/2015)
         od 14. siječnja 2015.
         o produljenju mandata voditelja misije ZSOP-a Europske unije u Maliju (EUCAP Sahel Mali)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1), posebno njezin članak 7. stavak 1.,
         budući da:

                     (1)

                     Na temelju Odluke 2014/219/ZVSP, Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu izvršavanja političkog nadzora i strateškog usmjeravanja misije EUCAP Sahel Mali, uključujući odluku o imenovanju voditelja misije.

                     (2)

                     PSO je 26. svibnja 2014. donio Odluku EUCAP Sahel Mali/1/2014 (2) kojom se g. Albrechta CONZEA imenuje voditeljem misije EUCAP Sahel Mali od 26. svibnja 2014. do 14. siječnja 2015.

                     (3)

                     Visoki predstavnik Unije za vanjske poslove i sigurnosnu politiku predložio je produljenje mandata g. Albrechta CONZEA kao voditelja misije EUCAP Sahel Mali od 15. siječnja 2015. do 14. lipnja 2015.,

               DONIO JE OVU ODLUKU:

            Članak 1.
            Mandat g. Albrechta CONZEA kao voditelja misije EUCAP Sahel Mali produljuje se do 14. lipnja 2015.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 14. siječnja 2015.

                  Za Politički i sigurnosni odbor

                  Predsjedatelj

               W. STEVENS

            (1)  SL L 113, 16.4.2014., str. 21.

            (2)  Odluka Političkog i sigurnosnog odbora EUCAP Sahel Mali/1/2014 od 26. svibnja 2014. o imenovanju voditelja misije ZSOP-a Europske unije u Maliju (EUCAP Sahel Mali) (SL L 164, 3.6.2014., str. 43.).